Longu tíðliga, tá ið vit komu saman vóru vit samd um at endamálið var at giftast. Tá ið vit so avgjørdu at giftast, so vóru vit samd um tað. Tað var ikki annar parturin sum spurdi hin, men vit tosaðu um tað og tóku avgerðina í felag. Vit vildu fegin bjóða familju og vinum at hátíðarhalda dagin saman við okkum, og tí hildu vit, at hetta var tann besti mátin. Við øllum kostaði brúdleypið uml. 120.000 krónur Les víðari niðanfyri lýsingina Tá sá eg, at tað var upp í 47 metrar um sekundið av vindi á Viðareiðisvegnum. Hon kom við morgunmati og syrgdi annars fyri at halda stýr á nervunum so tað var fantastiskt. Meðan eg sat í stólinum í Evoke hugdi eg inn á Landsverk fyri at vita, hvussu veðrið var. Tá sá eg, at tað var upp í 47 metrar um sekundið av vindi á Viðareiðisvegnum. Andrias hevði biðið The Gadders syngja til vígsluna. Hetta var eitt yvirraskilsi til Elsbet. Tey sungu so sera vakurt. Veitslan var á Hotel Norð, og hon byrjaði kl. 18.00. Veitslan varð sera traditionel. Fyrst var borðhald har Ásbjørn Berthelsen var borðstjóri, og hann leiddi okkum sera væl ígjøgnum veitsluna. Vit høvdu valt litirnar hvítt, grátt og gult sum sást aftur í borðpynti, sangheftum o. a. Áftaná at sjálvt borðhaldið var liðugt høvdu vit tað obligatoriska kakuborðið. Vit valdu at hava cafá stemning við livandi tónleiki frá ymsum vinfólkum afturvið kakuborðinum. Hetta var ein sera góð og hugnalig løta. Eg prøvaði tveir aðrar kjólar eisini, men so tímdi eg ikki meir, tí eg hevði longu funnið tann rætta. Kjólin hevði ongar stroppar ella ermar og tað vildi eg gjarna hava so eg fekk eina seymistovu á Frederiksberg at seta breiðar blondustroppar uppá. Eg var sera væl nøgd við úrslitið. Annars var dagurin frá byrjan til enda ómetaliga góður og væleydnaður. Elsbet: Eitt av hæddarpunktunum fyri meg var nokk tá Andrias sang vakra sangin hjá Stevie Wonder“ You and I” fyri mær til borðhaldið. Eisini er tað óiva ein gentudreymur sum gongur út, hetta at verða brúður við øllum sum har til hoyrir. Í høvuðsheitum er tað ikki nakað sum vit kundu hugsa okkum at broytt. Elsbet: Tó broytist stílur o. a. nógv uppá 5 ár, so sjálvt um eg var sera væl nøgd við alt tá, so er tað møguligt at blómur, pynt og annað høvdu sæð eitt sindur ørðvísi út um vit nú skuldu giftast ídag,